Esmaspäeval kell üheksa hommikul asutasime Lauraga end teele, et sõita "Juku"-nimelise laevukesega Aegna saarele. Plaanis oli sinna kaheks ööks jääda ja kolmapäeval päevase laevaga tagasi tulla. Eelnevalt olime juba kaardi pealt endale laagriplatsi välja valinud. Jalutasime sinna oma hiiglalike kottidega, mille peamiseks täiteks oli söök. Muidugi mahtus sinna veel magamismatt,  magamiskott ja paar riietuseset. Esimese asjana muidugi - ujuma. Algul ei tõotanud rand endast midagi, sest madalamas vees oli palju kive ja vetikaid. Kaugemal oli aga ilus liivane põhi. Üldiselt ma ei hakka punkti pealt kirjeldama, mis me seal tegime, jäädvustan vaid olulisemad asjad.